**„ЯЙЦЕПРОМ” АД кърджали**

**площадка гр. момчилград,**

**ОБЩ. момчилград**

**годишен ДОКЛАД**

**2016г.**

**За изпълнение на дейностите,**

**за които е предоставено**

**комплексно разрешително**

**№ 202-Н0-И1-А1- А2/2015г.**

***март – 2017год.***

***гр. кърджали***

**годишен доклад**

**за изпълнение на дейностите, за които е предоставено КОМПЛЕКСНО РАЗРЕШИТЕЛНО № 202-Н0-И1-А2/2013г.**

# 1. Въведение

Настоящият годишен доклад за изпълнение на дейностите, за които е предоставено комплексно разрешително № 202-Н0-И1-А2/2015г. на ***„ЯЙЦЕПРОМ” АД***”гр. Кърджали, работна площадка гр. Момчилград е изготвен в изпълнение на чл. 125 т. 5 от Закона за опазване на околната среда (ЗООС).

По форма и съдържание, докладът е разработен съгласно „Образец на годишен доклад за изпълнение на дейностите,за които е предоставено комплексно разрешително”, утвърден от Министъра на околната среда водите, м. май 2006г., съгласно изискванията на чл. 21 от Наредбата за условията и реда за издаване на комплексни разрешителни.

Включената в доклада информация е предоставена на хартиен и магнитен носител, което позволява лесното й прехвърляне в база данни. Всички използвани мерни единици са в съответствие с прилаганите в условията на Комплексното разрешително.

Годишният доклад отговаря на всички общи и специфични изисквания за инсталации, попадащи в обхвата на т. 6.6 a) от Приложение 4 на ЗООС – „Инсталации за интензивно отглеждане на птици, с повече от 40 000 места за птици”.

**2.** Модул „Facility” за подготовка на информация за докладване на данни за Европейския регистър на емисиите на вредни вещества /ЕРЕВВ/ и PRTR

Модулът „Facility” за отчетната 2016 година не е получен от оператора, поради което и не се прилага за този период.

# 3. Формат на годишния доклад (ГД):

Годишният доклад включва всички таблици, попълнени с количествени данни за емисиите на замърсители, управлението на отпадъците, шумовите емисии, опазването на почвите и подземните води, съгласно „Образец на годишен доклад за изпълнение на дейностите, за които е предоставено комплексно разрешително”. Таблиците са съпроводени с бележки и разяснения във връзка с представените данни.

|  |
| --- |
| **3.1. Увод** |

Наименование на инсталацията;

***„Инсталация за интензивно отглеждане на птици***

Адрес по местонахождение на инсталацията;

***„ЯЙЦЕПРОМ” АД Птицеферма в гр. Момчилград, общ. Момчилград***

Регистрационен номер на КР; ***№ 202-Н0-И1-А2/2015г.***

Дата на подписване на КР; - 1***6.12.2015 г.***

Оператор на инсталацията***; „ЯЙЦЕПРОМ” АД ООД,*** гр. Кърджали, бул. “България”, № 61

Адрес, тел. номер, факс, e-mail на собственика/ оператора;

***„ЯЙЦЕПРОМ” АД ,*** гр. Кърджали, бул. “България”, № 61

Лице за контакти : НЕДЯЛКА ИВАНОВА ВАСИЛЕВА

Адрес, тел. номер, факс, e-mail на лицето за контакти;

***„ЯЙЦЕПРОМ” АД ,*** гр. Кърджали, бул. “България”, № 61***,*** тел.0361/6-32-04; e-mail info@ yaitzeprom.bg

Кратко описание на всяка от дейностите (процесите), извършвани в инсталацията.

Инсталацията за интензивно отглеждане на птици е организирана като комплекс от седем броя сгради (халета), обособени в отделни единици. На разглежданата площадката са обособени седем броя халета за интензивно отглеждане на подрастващи за кокошки-носачки (ярки) и кокошки-носачки.

През 2014година Операторът инвестира в Европейски проект от програмата за развити на Селските райони по мярка 121 Модернизация на Земеделските стопанства.С изпълнението на проекта се внедри високотехнологична автоматизирана сиситема за отглеждане на кокошки носачки и подрастващи от волиерен ( стелажен,свободен подов)тип в четири от сградите.Избраната технология е съвременна процесите са автоматизирани, а оборудването предлага максимално продължително запазване чистотата на фуража и питейната вода на птиците.Микроклиматът в халетата се подържа от интегрирана система с компютърно управление.Това гарантира оптимални параметри на микроклимата,независимо от сезонните вариации по отношение на температурата и влажността на въздуха във външната околна среда.Отоплението в сградата за подрастващи за кокошки носачки се извършва от система за отопление,която се управлява от компютър,на който се задава необходимата температура в сградите.Отоплителните тела в системата са горелки,(JET MASTER)при които изгарянето е пълно и не се отделят вредни емисии.Със смяната на горивото се премахнаха и изпускащите устройства /комините на сградата/.Отглеждането на кокошки носачки не изисква отопление, поради което се премахнаха и изпускащите устройства /комините/ и в другите три сгради.

Осветлението осигурява равномерно разпределение на светлината .

Системите за поене използват чиста хладна вода за задоволяване на потребностите на птиците. Инсталирани са нипелни поилки от затворен тип. Нипелите с висок дебит работят при препоръчителна норма от 80 до 90 мл/мин. Те осигуряват наличието на една капка вода на върха на нипела и са снабдени с чаши за събирани на евентуална изтичаща от нипела вода. Нипелите с нисък дебит работят при препоръчителна норма от 50 до 60 мл/мин. Те обикновено не са снабдени с чаши като налягането на водата е нагласено да поддържа ниво на дебита съобразен с нуждите на птиците.

При отглеждането на подрастващи пилета от породите за яйца жизнения цикъл е четиримесечен и включва 3 зареждания годишно, след което ярките се изнасят в халета 1, 2 и 4 или на друга площадка за периода на носливост – до едно зареждане на година.

Предвиждат се между 12 и 14 дни депопулация на сградите, по време на които се изнася старата постеля и се почиства. Като послетя се използва слама. Образуваната суровина се предава на фирми за използване в гъбопроизводството и за наторяване при предварително сключени договори. Празното помещение се обработва с дезинфектанти, за да се предотврати евентуално предаване на заразни болести от една партида на друга. Периода се използва за поддръжка (проверка) на системите за хранене, поене, вентилация и осветление. Извършва се цялостен оглед на оборудването. Извършва се окончателно сухо почистване на помещенията. Следват процеси на зареждане с нова свежа постеля, доставка на фураж и спомагателни материали. Фаза «депопулация» завършва с технологична почивка от 3-5 дни.

**Зареждане на птици**

**Отглеждане на птици**

**Клане на птици**

**Почистване**

**Дезинфекция**

**Технологична почивка**

**ФАЗА „ПОПУЛАЦИЯ”**

**ФАЗА „ДЕПОПУЛАЦИЯ”**

Производствен капацитет на Инсталацията

Съгласно условие 4.1 от КР производствения капацитет на инсталацията е:

|  |  |  |  |
| --- | --- | --- | --- |
| **№** | **Инсталации** | **Позиция на дейността по Приложение № 4 на ЗООС** | **Капацитет** |
| 1 | Инсталация за интензивно отглеждане на птици, включваща:* + 7 броя халета;
	+ локални отоплителни съоръжения за производство на топлоенергия
 | 6.6 а) | 112 432 броя места за птици |

***Произведената продукция (средногодишен брой заети места) в инсталацията за отчетния период 01.01.2016 – 31.12.2016 г. е средно 79658 заети места за отглеждане на птици, от които 34994бр. подрастващи за кокошки носачки и 44664бр. кокошки носачки.***

Производството на птици е процес, който не може да бъде завършен в рамките на един месец, тъй като продължителността на един цикъл е за подрастващи за кокошки-носачки (ярки) – 16 седмици, а за кокошки-носачки - 75 седмици.Зареждането на халетата не става едновременно, а всяко хале се зарежда във различни периоди. Често срещани са случаите, при който в рамките на един месец попадат 2 и повече партиди с различен брой птици в стадата.

Важно е да се отчете факта, че заложените в даден месец (например януари) птици консумират вода, енергия и храна и следващите (февруари) месеци, като крайната продукция се получава едва в края на популационната фаза. Ако Операторът спази този метод на отчитане на произведена продукция, то следва да се отбележи, че в края на месеца, в който е заложена партидата (месец януари) фактически не е произведена продукция, но са консумирани вода, електро- и топлоенергия. Този метод на отчитане би компрометирало прилагането на комплексното разрешително.

*Ето защо Операторът разработи методика, базирайки се на BAT и BREF документите, която дефинира понятието произведена продукция да се приравни към понятието налична (произвеждана) за отчетения месец продукция, тъй като именно този брой птици са реалните консуматори на вода, енергия, спомагателни материали и храна!*

В случаите, когато в един месец в дадено хале се отглежда само една партида, то за налични се приема броят птици, налични към началото на този месец.

В случай, че в един месец се „застъпят” 2 или повече поредни партиди с различен брой птици, става ясно че консумацията на храна, вода, електро - и топлоенергия ще има асимптотична зависимост. Единствения удачен метод за прецизно изчисляване на наличния брой птици за месеца е пропорционално-разпределителния подход, който математически се описва с формулата:

**P = (А/L).n + (B/L).m**

Където:

P – произведена продукция

А - брой птици в първа партида на месеца

B – брой птици във втора партида на месеца

n – брой дни от месеца, в който първа партида е пребивавала в центъра

m – брой дни, в който втора партида е пребивавала в центъра

L – брой дни на месеца (28, 30 или 31)

**Организационна структура на дружеството, отнасяща се до управлението на околната среда;**

Дружеството има изградена организационна структура по управлението на околната среда. Изготвен е персонален списък на специалисти и служители, отговарящи по вземане на решения, относно отстраняване на възникнали несъответствия. Определени са отговорните специалисти и служители отговарящи по контрола на резултатите от отстраняване на възникналите несъответствия. Взаимодействията на отделните служители се описват със следната организационна диаграма:

РИОСВ, на чиято територия е разположена инсталацията;

***РИОСВ Хасково, гр. Хасково;ул. „Добруджа”, №14;***

Басейнова дирекция, на чиято територия е разположена инсталацията;

***Басейнова дирекция, „Източнобеломорски район”, център Пловдив***

***4000, гр. Пловдив, ул. „Янко Сакъзов”, № 35.***

|  |
| --- |
| **3.2. Система за управление на околната среда:** |

Чрез прилагане на СУОС, Дружеството се стреми, да извършва цялостна оценка на всички дейности на площадката, чрез съпоставяне на текущите разходи на спомагателни материали, горива, енергия и вода и произведената продукция. Използването и внедряването на по-нови технологии на отглеждане и по-добро техническо оборудване е една от целите за намаляване количеството на генерирани отпадъци за опазване на околната среда и опазване здравето на хората.

* ***Обмен на информация:***

В дружеството има изготвен списък с имената, длъжностите, работните места, телефоните и адресите за свързване с отговорните лица и персонала, отговорен за изпълнението на условията в КР. Списъкът е раздаден и доведен до знанието на всички, имащи задължения по изпълнение на разрешителното, същият е лесно достъпен за всички служители.

В дружеството има разработен и поддържан актуален списък на органите/лицата, които следва да бъдат уведомявани съгласно условията в разрешителното, техните пълни адреси и начини за контакти (включително за спешни случаи).

* ***Документиране:***

В дружеството се съхранява актуален списък на нормативната уредба по околната среда, регламентираща работата на инсталацията.

Всички документи, включително инструкциите изисквани в КР са документирани и се съхраняват на площадката от съответно отговорно лице, както на електронен, така и на хартиен носител.

* ***Управление на документи:***

Всички документи свързани с изпълнението на условията в КР се намират на разположение на персонала и отговорните лица, които ги прилагат. Налице е актуален списък, в който е записано, на кого от персонала/ отговорните лица какъв документ е предоставен.

* ***Оперативно управление:***

На площадката има разработени, изготвени и одобрени всички инструкции за експлоатация и поддръжка изисквани в КР. Инструкциите се съхраняват на площадката на хартиен носител и се предоставят редовно на компетентния орган при поискване. Електронните версии на инструкциите, списъците и дневниците се съхраняват при Еколога.

* ***Оценка на съответствие, проверка и коригиращи действия:***

В Дружеството се прилагат утвърдени инструкции, които имат за цел да определят организацията и реда за действия при:

* + Периодична оценка на съответствието на стойностите на техническите показатели (вода, енергия, спомагателни материали, горива, образувани отпадъци) с определените в КР ограничителни условия.
	+ Установяване на причините за допуснатите несъответствия и предприемане на коригиращи действия.
* ***Предотвратяване и контрол на аварийни ситуации:***

В Дружеството е налице набор от всичките необходими Инструкции, Планове за действия при аварии, списъци, схеми и видове технически и помощни средства за противодействия на възможните аварии и тяхното предотвратяване.

Контролът на аварийните ситуации се осъществява от Ръководството на дружеството. При необходимост се търси съдействие от специализираните органи.

* ***Записи:***

На площадката се документират и съхраняват всички данни от наблюдението на техническите и емисионните показатели и резултатите от оценката на съответствие с изискванията по условията в КР. Изготвен е списък с всички документи доказващи съответствие с условията на КР.

* ***Докладване:***

Ръководството на Дружеството изготвя и предоставя ежегодно в РИОСВ Хасково, съгласно **Условие 5.10.1** Годишен доклад за съответната година на хартиен и електронен носител, като спазва стриктно необходимите срокове.

Актуализация на СУОС:

Същата се преразглежда ежегодно и при необходимост се актуализира, за да се гарантира поддържане на постигнатото ниво по отношение на околната среда.

|  |
| --- |
| **3.3 Използване на ресурси** |

Ефективното използване на енергия, горива и ресурси е един от основните приоритети на фирменото ръководство, свързан както с щадящото въздействие на дейността върху параметрите на околната среда, така и с добри икономически показатели от дейността.

|  |
| --- |
| **3.3.1. Използване на вода** |

Операторът използва вода за производствени и санитарно-битови нужди от водопроводната система на гр. Момчилград. Използваната вода за производствени и питейно-битови нужди става единствено при наличие на сключен доковор с ВиК Момчилград след ежемесечно отчитане по монтираните измервателни устроиства (водомери), отчените количества се документират в съответен дневник и изразходваните количества не превишават посоченото в **Таблица 8.1.2**. на комплексно разрешително № 202-Н0-И1-А1-А2/2015г.

|  |  |
| --- | --- |
| **Инсталация** | **Годишна норма за ефективност при употребата на вода,****m3/единица продукт** |
| Инсталация за интензивно отглеждане на птици* Подрастващи за кокошки носачки
 | **25** |
| * Кокошки носачки
 | **126** |

На площадката се прилагат необходимите инструкции за експлоатация и поддръжка на технологичното оборудване, за поддръжка и проверка на водопроводната мрежа на площадката, отстраняване на течове и установяване на причините за тях.

През настоящата година за извършваните проверки за състоянието на водопроводната мрежа и установяване и отстраняване на течове, по смисъла на условие 8.1.4 от КР не са констатирани. Същите се отразяват в Дневник със заведени установени течове от водопроводната мрежа, причините за възникването им и предприетите действия по тяхното отстраняване.

Съгласно инструкция за измерване и документиране на изразходваните количества вода за производствени нужди по **Условие 8.1.5.2.** и направената оценка на съответствието по **Условие 8.1.6.2** от КР, е констатирано съответствие на измерените водни количества с определените такива в КР разходни норми. Операторът разполага със записи на необходимите данни за изразходваните количества вода през отчетния период на 2016г. Съгласно **условие 8.1.6.1.** Операторът докладва:

***Годишната консумация на вода за отчетния период на 2016г. е 6744 m3.***

Използването на вода през отчетния период на ГД е отразен в Таблица 3.1.

**Таблица 3.1**

|  |  |  |  |  |  |
| --- | --- | --- | --- | --- | --- |
| **Източник на вода** | **Годишна норма за ефективност съгласно КР,****m3/единица продукт** | **Количество за единица продукт съгласно КР, m3/единица продукт** | **Използвано количество m3** | **Използвано количество за единица продукт, m3/единица продукт** | **Съответствие** |
| В и К Момчилград | 25- Подрастващи за кокошки носачки | - | 6744 | 12.600 – подрастващи за кокошки носачки | Да |
|  | 126- Кокошки носачки |  |  | 7.36 – кокошки носачки | Да |

|  |
| --- |
| **3.3.2. Използване на енергия** |

Ръководството на Дружеството периодично оценява енергоемкостта на инсталацията и предприема мерки, целящи достигане на оптимални норми на консумация при експлоатация на съоръженията.

Разработена е и се прилага инструкция за измерване разхода на електроенергия.

Основните консуматори на електроенергия в инсталацията са системите за осветление и вентилация, от чиято работа в значителна степен зависи качеството на получаваната продукция.

Съгласно **Условие 8.2.1.1** от КР се водят записи за отчитания месечен разход на електро- и топлоенергия за площадката.

Тъй като разходите за електроенергия за битови нужди е пренебрежимо малка не се извършва отделно отчитане, а се прибавя към енергията, изразходвана за промишлени нужди.

|  |  |
| --- | --- |
| ***Инсталация*** | ***Годишна норма за ефективност при употребата на електроенергия,******MWh/******единица продукт*** |
| Инсталация за интензивно отглеждане на птици |  |
| * Подрастващи за кокошки носачки
 | 1.25 |
| * Кокошки носачки
 | 5.25 |

В изпълнение на **Условие 8.2.3.1** Операторът докладва:

***За отчетения период на 2016г. Дружеството е изразходвало 243.339 MW електроенергия.***

Съгласно **условие 8.2.3.2** от КР, през отчетния период количествата на консумираната електроенергия са в съответствие с разрешените стойности в КР.

Във връзка с **Условие 8.2.2.2** от КР, резултатите от прилагането на Инструкцията за оценка на съответствието на документираните количества ел. енергия с определените такива с условията на КР разходни норми, са налице данни за отчетения период.

|  |  |  |  |
| --- | --- | --- | --- |
| Електроенергия | Годишна норма за ефективност съгласно КР,MW/единица продукт | Използвано количество за единица продукт,MW/единица продукт | Съответствие |
| Подрастващи за кокошки носачки | 1,25 | 0,266 | да |
| Кокошки носачки | 5,25 | 0,454 | да |

|  |
| --- |
| **3.3.3. Използване на суровини, спомагателни материали и горива** |

**Таблица 3.3.1**

|  |  |  |  |  |  |
| --- | --- | --- | --- | --- | --- |
| **Суровини** | **Годишно количество,съгласно КР t/y** | **Количество за единица продукт, съгласно КР, t/единица продукт** | **Употребено годишно количество t/y** | **Количество за единица продукт t/единица продукт** | **Съответствие** |
| **-** |  |  |  |  |  |

**Таблица 3.3.2**

|  |  |  |  |  |  |
| --- | --- | --- | --- | --- | --- |
| **Спомагателни материали** | **Годишно количество, съгласно КР t/y** | **Количество за единица продукт, съгласно КР t/единица продукт** | **Употребено годишно количество t/y** | **Количество за единица продукт t/единица продукт** | **Съответствие** |
| Слама | 56 | 0,000083 | 2.0 | 0,0000025 | да |
| Дезинфекционни средства CID 2000 - R7, R20/22, R34, CID 20 - R20/21/22, R34, R40, R42/43 | 0.8 | - | 0.1  |  | да |

**Таблица 3.3.3**

|  |  |  |  |  |  |
| --- | --- | --- | --- | --- | --- |
| **Горива** | **Годишно количество, съгласно КР t/y** | **Количество за единица продукт, съгласно КР t/единица продукт** | **Употребено годишно количество t/y** | **Количество за единица продукт t/единица продукт** | **Съответствие** |
| дърва | 742 | 0,0011 | 25 | 0,000020 | да |
|  |  |  |  |  |  |
| 3.3.4.Съхранение на суровини, спомагателни материали, горива и продукти |

Операторът съхранява спомагателните материали Дезинфекционни средства (CID 2000 - R7, R20/22, R34, CID 20 - R20/21/22, R34, R40, R42/43) на закрита площадка с трайно изградена настилка – бетонен под, стабилни стени и покривна конструкция, резистентни на съхраняваните химикали. Складът няма гравитачна връзка с канализацията. Технологията на съхранение не противоречи със сега действащото законодателство – изключени са емисии в почвите и подпочвените води поради наличие на резистентна бетонова основа, органичен е контакта с несъвместими химикали.

На площадката са осигурени всички информационни листи за безопасност за съхраняваните вещества. Персоналът е запознат със съдържанието им. Всички вещества се съхраняват в оригинални опаковки, етикетирани от производителите, съгласно Наредбата за реда и начина на класифициране, опаковане и етикетиране на химични вещества и препарати.

Операторът е разработил и утвърдил инструкция, съгласно условие 8.3.1.3. поддръжка и периодична проверка на съответствието на съоръженията и площадките за съхранение на спомагателни материали и горива към инсталацията по **Условие 2** с експлоатационните изисквания и условията на разрешителното, установяване на причините за несъответствие и предприемане на коригиращи действия. Резултатите се документират съгласно условие 8.3.2.1. Не са констатирани несъответствия и не са предприемани коригиращи действия.

Извършените проверки във връзка с **условие 8.3.3.1.** относно съответствието на съоръженията и площадките за съхранение на спомагателни материали и горива към инсталацията, за отчитания период за 2016 г. не са констатирани нaрушения.

|  |
| --- |
| **4. Емисии на вредни и опасни вещества в околната среда** |

Комплексното разрешително не вменява задължение на Оператора за извършване на собствен мониторинг на газовите емисии на отоплителните устройства, тъй като сумарната топлинна мощност на съоръженията е извън обхвата на Наредба 6/26.03.1999 г. за реда и начина на измерване на емисии и вредни вещества, изпускани в атмосферния въздух от обекти с неподвижни източници. Изпусканите организирано вентилационни газове имат произход на газове генерирани в работна среда. Същите не се класифицират като технологични газове и следователно са извън обхвата на горецитирания нормативен документ.

Извършено е изчисляване на годишните количества на замърсителите по **Условие 9.5**, съгласно изискванията на Европейски регистър за изпускането и преноса на замърсители (ЕРИПЗ) и във връзка с изпълнение на **Условие 9.5.1.1**

|  |
| --- |
| **4.1. Доклад по Европейския регистър на емисиите на вредни вещества (ЕРЕВВ) и PRTR** |

Оценката на вредните емисии от площадката в атмосферния въздух, водните обекти, канализационната система и почвата са докладвани в Таблици 1, 2, 3, 4, 5, 7 и 8, с което е изпълнено **Условие 9.5.**

|  |
| --- |
| **4.2. Емисии на вредни вещества в атмосферния въздух.** |

Работата на инсталацията за отчетения период на 2016г. се осъществява единствено при използване на вентилационните системи и изпускащи устройства, посочени в Таблици 9.1.2.1. и 9.1.2.2.1 на разрешителното при спазване на условие 9.1.1.

Комплексното разрешително не вменява задължение на Оператора да измерва и/или изчислява дебитите на устройствата, посочени в условия 9.1.1. Това са 14 броя стационарни вентилационни уредби с проектна работна мощност 1310,4 Nm3/h. Данните са снети от проектната документация на вентилаторите. Дебитите се влияят единствено от мощността на електродвигателите и по тази причина е невъзможно да бъдат променяни.

Тъй като за докладваната година не са извършвани промени и реконструкции във вентилационната уредба, то е налице и съответствие с условие 9.1.1, т.е. не са налице превишения на дебитите.

Операторът прилага инструкция за периодична оценка за наличието на източници на неорганизирани емисии на площадката, установяване на причините за неорганизирните емисии от тези източници и предприемане на мерки за ограничаването им, съгласно Условие 9.2.2.

Във връзка с изпълнение на Условие 9.2.3. Операторът прилага инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия.

С цел изпълнение на Условие 9.3.3.Операторът прилага инструкция за периодична оценка на спазването на мерките за предотвратяване/намаляване емисиите на интензивно миришещи вещества, установяване на причините за несъответствията и предприемане на коригиращи действия.

През отчетния период няма установени несъответствия. В Дружеството се контролират и потенциалните възможности за възникване на източници на неорганизирани емисии във въздуха. През отчетния период на 2016г. не са регистрирани неорганизирани емисии във въздуха от работата на инсталацията.

По **Условие 9.5.2.5**, във връзка с **Условие 9.5.2.4** не са постъпвали оплаквания за миризми, в резултат на дейността на инсталацията.

Резултатите от изчисленията на годишните количества замърсители съгласно изискванията на Европейски регистър за изпускането и преноса на замърсители (ЕРИПЗ) са отразени в Таблица 1 на ГД.

|  |
| --- |
| **4.3. Емисии на вредни и опасни вещества в отпадъчните води** |

На територията на площадката от работа на инсталацията не се образуват замърсители на водите. Характерът на технологичния процес е такъв, че не се генерират промишлени отпадъчни води. Технологично водата се използва само за поене на птиците.

На площадката се генерират само емисии битово-фекални води, който се заустват в градската канализация на гр. Момчилград.

По изпълнение на Условие 10.3.1.1.1 Операторът прилага инструкция за периодична проверка и поддръжка на състоянието на канализационната система за битово-фекални отпадъчни води на площадката, включително установяване на течове и предприемане на коригиращи действия за тяхното отстраняване.

На площадката не се генерират замърсители, които да се изпускат в повърхностни водоеми.

През годината е извършен собствен мониторинг на заустените отпадъчни води в градска канализация съгласно изискванията на условие 10.1.4.1. с протокол № ЛИП454-229/16.12. .2016г. Няма констатирани несъответствия.

|  |
| --- |
| **4.4. Управление на отпадъците** |

На площадката от работата на инсталацията се генерират следните видове отпадъци:

| **Отпадък** | **Код** | **Количество****t/y** |
| --- | --- | --- |
| Пластмасови опаковки (от ваксини) | 15 01 02 | 0,00742 |
| Пластмасови опаковки (от витамини) | 15 01 02 | 0,0272 |

В предвид на горното, на територията на дружеството е обособена площадка за временно съхранение на генерираните по време на работа производствени отпадъци. Изградената площадка е с трайна настилка от бетон, върху която се извършва временно съхранение на отпадъците с не опасни свойства.

С цел избягване на смесване на отделните отпадъци площадката е секционирана, като са поставени табели с наименованията на отпадъците и техните кодове по Наредба за класификация на отпадъците.

Класифицирането на отпадъците, начина на третиране, както и общо образуваните количества са докладвани и отразени във формата на Таблици 4 и 5 от Приложение 1.

По изпълнение на условие 11.7.1 се извършва ежемесечно отчитане на образуваните и предадени отпадъци. Съгласно **Условие 11.9.2.** в приложените към Доклада таблици са докладвани годишните количества на образуваните отпадъци в резултат на дейността.

За отчетния период количествата на образуваните отпадъци от производството на единица продукт са в съответствие с разрешените количества отпадъци в разрешителното. Същите се водят на отчет като се следи тяхното количествено нарастване, периода на временното им съхранение и третиране.

Във връзка с Условия 11.7.1, 11.7.2 и 11.7.3 от КР, резултатите от прилагането на инструкциите за оценка на съответствието на количествата образувани отпадъци с разрешените в КР количества, както и измерването и документирането на месечните, респ. годишни количества следва не са констатирани несъответствия с установената в разрешителното норма.

Информацията за действията по отпадъците е отразена в Таблици 4 и 5 на Приложение 1.

|  |
| --- |
| **4.5. Шум** |

Съгласно условие 12.1.1 от КР на оператора е разрешено от Дейността извършвана на производствената площадка, не трябва да превишават нивата на шум както следва:

По границите на производствената площадка:

* дневно ниво - 70 dB(A);
* вечерно ниво - 70 dB(A);
* нощно ниво - 70 dB(A);

В мястото на въздействие (най-близката жилищна зона):

* дневно ниво – 55 dB(A);
* вечерно ниво - 50 dB(A);
* нощно ниво – 45 dB(A).

През отчетния период на 2016г. няма постъпили, приети оплаквания от наднормени шумови емисии и не са установени несъответствия и регистрирани жалби и оплаквания.

Имайки в предвид голямата отдалеченост на инсталацията от жилищните зони, то тя не представлява опасност за шумово натоварване на околната среда в този район. посочените в КР максимално допустими нива, и не са предприемани коригиращи действия **(Условие 12.3.3.).**

|  |
| --- |
| **4.6. Опазване на почвата от замърсяване** |

Няма допуснати разливи и изливания на вредни и опасни вещества върху производствената площадка. Има заведен дневник за регистриране на времето наустановените разливи, тяхната площ, състав и количество на замърсителя, предприетите мерки за отстраняване на разлива и последствията от него.

През 2010г. извършените анализи на 2 броя почвени проби са извършени във връзка с определяне на базовото състояние на почвите в определените мониторингови пунктове. Честотата на собствения мониторинг, определена в КР е веднъж на 3 години.

През 2015 г. е извършен мониторинг на почви от изпитвателна лаборатория “Евротест контрол” – лаб.проба № 1523113 , протокол №11243/15,10,2015 г.

Няма констатирани несъответствия.

Не са констатирани аварийни случаи, за което и не са уведомявани РИОСВ, Басейнова дирекция, Териториалната дирекция “Гражданска защита” към Министерство на извънредните ситуации и Общинския съвет по сигурност и управление при кризи.

Информацията за опазването на почвата и подземните води от замърсяване е отразена в Таблици 7 и 8 от Приложение 1.

|  |
| --- |
| **5. Доклад за инвестиционната програма за привеждане в съответствие с условията на КР (ИППСУКР)** |

Към КР № 202-Н0-И1-А1/2015г. издадено на “Яйцепром” АД няма заложена инвестиционна програма за привеждане в съответствие с условията в КР.

|  |
| --- |
| **6. Прекратяване работата на инсталации или части от тях** |

През отчетния период няма прекратяване на работа на инсталации или части от тях.

|  |
| --- |
| 1. **Свързани с околната среда аварии, оплаквания и възражения**

**7.1 Аварии** |

През изтеклия период на 2016 година не са регистрирани аварии в инсталацията и прилежащите към нея съоръжения, които да водят до:

* измерени концентрации на вредни вещества над емисионните норми, заложени в разрешителното;
* не планирана емисия;
* смущение или повреда в контролната апаратура, при което е възможно загуба на контрол върху пречиствателно оборудване.
* инцидент, който е причинил замърсяване на повърхностни или подземни води, или е застрашил въздуха и/или почвата, или при който се изисква Общината да реагира незабавно.

|  |
| --- |
| **7.2 Оплаквания или възражения, свързани с дейността на инсталацията, за която е издадено КР** |

През отчетния период на 2016 година, в дружеството не са постъпвали оплаквания и възражения относно замърсяване на околната среда, вследствие дейността и експлоатация на инсталацията. Няма сведения за постъпили оплаквания и възражения срещу дружеството и в други институции, имащи отношение по опазването на околната среда и здравето на населението в района.

Информацията е докладвана в Таблица 10 от Приложение 1.

|  |
| --- |
| **8. Подписване на годишния доклад** |

**ДЕКЛАРАЦИЯ**

**Удостоверявам верността, точността и пълнотата на предоставената информация в Годишния доклад за изпълнение на дейностите, за които е предоставено комплексно разрешително №** **202-Н0-И1-А1-А2/2015г.** **на „Яйцепром” АД Кърджали, площадка гр. Момчилград.**

**Не възразявам срещу предоставянето от страна на ИАОС, РИОСВ или МОСВ на копия от този доклад на трети лица.**

**Подпис: ……………………… Месец Март - 2017г.**

 **/печат/**

**Име на подписващия: С. ВЛАДИМИРОВ**

**Длъжност в организацията: Управител**

ПРИЛОЖЕНИЕ 1.

ТАБЛИЦИ

**Таблица 1. Замърсители по ЕРЕВВ и PRTR**

|  |  |  |  |  |  |
| --- | --- | --- | --- | --- | --- |
| **№** | **CAS номер** | **Замърсител** | **Емисионни прагове (колона 1)** | **Праг за пренос на замърсите-ли извън площ.(колона 2)** кg/год. | **Праг за произ-водство, обработка или употреба (колона 3)** кg/год. |
| **във въздух (колона 1а)** кg/год. | **във води (колона 1b)** кg/год. | **в почва (колона 1c)** кg/год. |
| 1# | 74-82-8 | Метан (CH4) | 9,320С |  |  |  |  |
| 5# | 10024-97-2 | Диазотен оксид (N2O) | - |  |  |  |  |
| 6# | 7664-41-1 | Амоняк (NH3) | 47,795С |  |  |  |  |
| 13# |  | Общ фосфор |  | 2,144М |  |  |  |
| 76# |  | Общ органичен въглерод(ТОС)(като общ С или ХПК/3) |  | 2,208 М |  |  |  |
| 86# |  | Фини прахови частици < 10 μm | - |  |  |  |  |

Годишните количества замърсители, изпускани от инсталацията в атмосферния въздух са изчислени по утвърдена методика по чл.25, ал.6 от Закона за чистотата на атмосферния въздух за изчисляване по балансови методи на емисиите на вредни вещества в атмосферния въздух CORINAIR. Емисионните фактори са определени по Актуализирана единна методика за инвентаризация емисиите на вредни вещества във въздуха/утвърдена от МОСВ на базата на адаптираното за условията на България ръководство CORINAR- 2011. SNAP – 2011 с отчитане на националните особености по отношение на дейностите, технологии, оборудване,и действаща нормативна уредба за атмосферния въздух.

Изчисленията са извършени съгласно новата методика за емисиите при производство на птици «Управление на тор по отношение на органични съединения» и «Управление на тор по отношение на азотни съединения » с код на процеса (SNAP CODE): 100907.

Съществуват две основни стратегии за намаляване емисиите на метан (СН4) от животновъдството:

*Първа.* Формирането на метана се намалява чрез често премахване на натрупаната полутечна торова фракция и твърдата маса от местата за складиране. Това довежда до ниско относително тегло на метан произвеждащите бактерии в склада.

*Втора.* Създаване на благоприятни условия за метан произвеждащите бактерии и изграждане на съоръжение за оползотворяване на биогаза. Последният може да се събира и използва за различни цели (отопления, производство на електрическа енергия). В този случай емисиите на метан във въздуха са незначителни.

Изчисленията на емисионните фактори за Втора група замърсители диазотен оксид и амоняк са извършени съгласно новата методика за емисиите при производство на птици «Управление на тор по отношение на азотни съединения » с Код на процес (SNAP CODE): 100907. Подбран е емисионен фактор 0 за Диазотен оксид, тъй като операторът не съхранява на работната площадка торова постеля, след предаване на партидата, сламената постеля се предава на земеделски производители и не се съхранява на работната площадка.

Емисиите на амоняк (NН3) се обуславят от следните фактори:

* Съдържанието на азот в храните
* Характеристиките на добитъка (възраст, млекодайно или не, тегло)
* Степента на превръщане на азота от храната в месото, млякото, яйцата и количеството му в екскрементите
* Начинът на отглеждане на животните колко време престояват в затворено и в отворено пространство
* Начина на съхранение на торта в закрито или на открито (в двор или на свободна паша),
* Климатичните условия,
* Допуска ли се безразборно разхвърляне и т.н.

Емисиите на двуазотен оксид (N2O) се управляват чрез много параметри и зависят от редица условия като: вида на почвите, културите, вида на торта. Климатът изключително силно влияе върху формиране на биогенния азотен диоксид в почвата.

Съществуват няколко метода за намаляване ***емисиите на амоняк (NН3),*** които са подборно разработени в ръководствата за добри земеделски практики. Най-общо те са следните.

***Чрез регулиране на състава на храната***. По-добро съчетание на протеините в храните

***Чрез добро стопанисване****.* Намаляване замърсените с тор повърхности, водещо до намаляване не емисиите. Отглеждане на вън може да доведе до намаляване на температурата, а от там и на изпаренията на амоняк от торта. За кокошки носачки удачни са конвейрите за изнасяне на торовите фракции.

***Система за обработка на торта.*** Отделяне на твърдата и течна торови фракции. Тази система води до значително намаляване емисиите на амоняк, тъй като от твърдата фракция те са сравнително малко. Компостиране на твърдата торова фракция води до повишаване на емисиите по време на процеса.

***Правилно складиране***. Покриване на ямите за тор намаляват емисиите на амоняк с около 80%. Тази система се комбинира и с добро стопанисване, т.е. навременно почистване на торта от клетките, съоръжения за бързо отвеждане на течната торова фракция, поддържане на постоянна.

***Разстилане.*** Прилагане на техники за разстилане на торта, които значително намаляват емисиите на амоняк, например инжектиране на торта, намаляване на ефективната повърхност, от която може да се отделят емисии и т.н. Тези практики водят до намаляване емисиите на амоняк с около 80%.

Съществуват методи и за намаляване ***емисиите на двуазотен оксид (N2O).*** Например складиране в анаеробни условия (въпреки, че някои системи за намаляване емисиите на двуазотен оксид водят до увеличаване емисиите на амоняк и метан.

Изчисленията на ГОДИШНИТЕ КОЛИЧЕСТВА от емисиите на вредни вещества при посочените емисионни фактори се базират на утвърдената методика в РЪКОВОДСТВО ЗА ПРИЛАГАНЕ НА ЕРИПЗ:

Средният брой заети места за периода 01.01.2016 г. – 31.12.2016 г. е 79 658 бр. заети места

1. Еметан = 79 658 бр.заети места х 0,117 = 9,320кг/год.

2. Еамоняк = 79 658 бр.заети места х 0,6 = 47,795 кг/год.

Съгласно изискванията на КР, Операторът следва да докладва годишни емисии ФПЧ 10.

В използваните методики за разглежданата дейност не е определен емисионен фактор по компонента ФПЧ 10.

Изчисляване на годишните количества замърсители в отпадъчните води се извършва по следните формули:

/3 – за показателя ХПК/3

и по формулата

 - за показателя общ фосфор

Където:

* Q - Количество отпадъчни води - m3/y
* С0 - Стойност на съответния показател /от протокол/ - mg/dm3
* 10-3 – коефициент за превръщане, → от mg/dm3 в kg/m3

3200 х 0,67 х 10-3 - -2,144 kg/m3 за фосфор

3200 х 0,69 х 10 - 3 -- 2,208 kg/m3 за ХПК/3

Съгласно **условие 10.5.4.2.** Оператора докладва емитирани количества на замърсителите в отпадните води за отглеждането на 1000 бр. птици за един жизнен цикъл, за всяко изпускано вредно вещество от инсталацията по **Условие 2,**  а именно:

|  |  |  |
| --- | --- | --- |
|  | Ефосфор | Е хпк/3 |
| Подрастващи и за кокошки носачки | 0,0278 | 0,0001 |

**Таблица 2. Eмисии в атмосферния въздух**

|  |  |  |  |  |  |
| --- | --- | --- | --- | --- | --- |
| Параметър | Единица | НДЕ, съгласно КР | Резултати от мониторинг | Честота на мониторинг | СъответствиеБрой/% |
| Непрекъснат мониторинг | Периодичен мониторинг |
| Метан | - | - | - | - | - | - |
| Диазотен оксид | - | - | - | - | - | - |
| Амоняк | - | - | - | - | - | - |
| Прах ФПЧ 10 | - | - | - | - | - | - |

*Обяснителни бележки: Не приложимо-няма мониторинг.*

**Таблица 3. Емисии в отпадъчни води (производствени, охлаждащи, битово-фекални и/или дъждовни) във водни обекти/канализация**

На територията на площадката от работата на инсталацията не се образуват замърсители на водите. Характерът на технологичния процес е такъв, че не се генерират промишлени отпадъчни води, поради което и на площадката не са монтирани пречиствателни съоръжения за отпадъчни води и не се налага монтирането на такива с предложената промяна във вида на отглеждане на птиците. На площадката се генерират само битово-фекални води от битовите сгради на площадката и отпадъчни води от измиване в миялно помещение на хранилки,които предварително са почистени на сухо. Тези отпадъчни води се заустват в градската канализация на град Момчилград на основание сключен договор с експлоатационното предприятие «ВиК» Момчилград. Дъждовните води се формират в района на площадката, която 90% е покрита с асфалт и бетон.

**Точка на пробовземане: № 1 –** последната шахта преди точката на заустване, с координати 41°31'08,03″ СШ и 25°25'12,72″ ИД

|  |  |  |  |  |  |
| --- | --- | --- | --- | --- | --- |
| **Параметър** | **Единица** | **НДЕ,****Съгласно КР** | **Резултати от мониторинг** | **Честота на мониторинг** | **Съответствие** |
| Всяка емисия\*, докладвана в таблица 1, колона 1 | - | - |  | - | - |
| Дебит на отпадъчните води | 9,0 m3/d0,39 m3/h3200 m3/y | - |  | - | - |
| рН | Единици рН | 6,5 – 9,0 | 7,60 | Веднъж годишно | ДА |
| Неразтворени вещества | mg/dm3 | 200 | 16,5 | Веднъж годишно | ДА |
| БПК5 | mg/dm3 | 400 | 20 | Веднъж годишно | ДА |
| ХПК | mg/dm3 | 700 | 67 | Веднъж годишно | ДА |
| мазнини | mg/dm3 | 100 | 5,0 | Веднъж годишно | ДА |
| Азот амонячен | mg/dm3 | 35 | 0,69 | Веднъж годишно | ДА |
| Фосфати (като Р) | mg/dm3 | 15 | 0,73 | Веднъж годишно | ДА |

**Таблица 4. Образуване на отпадъци**

|  |  |  |  |  |  |  |
| --- | --- | --- | --- | --- | --- | --- |
| **Отпадък** | **Код** | **Годишно количество** | **Годишно количество за единица продукт** | **Временно съхра-нение на площад-ката\*** | **Транспортиране -собствен транспорт/външна фирма** | **Съответствие** |
| **Количества определени с КР** | **Реално измерено** | **Количества определени с КР** | **Реално измерено** |
| Пластмасови опаковки (от ваксини) | 15 01 02 | 0,00742 t/y | 0.006t/y | - | - | - | Предаване на други лицензирани оператори за по нататъшно третиране | да |
| Пластмасови опаковки (от витамини) | 15 01 02 | 0,0272 t/y | 0,003 t/y | - | - | - | Предаване на други лицензирани оператори за по нататъшно третиране | да |
| Смесени битови отпадъци | 20 03 01 | 1,2 t/y | 0,9 t/y | - | - | - | Предаване на депо за ТБО на град Кърджали за обезвреждане | да |

**Таблица 5. Оползотворяване и обезвреждане на отпадъци**

|  |  |  |  |  |  |
| --- | --- | --- | --- | --- | --- |
| **Отпадък** | **Код** | **Оползотворяване на площадката** | **Обезвреждане на площадката** | **Име на външната фирма извършваща операцията по оползотворяване/ обезвреждане** | **Съответствие** |
| Пластмасови опаковки (от ваксини) | 15 01 02 | не | не | - | - |
| Пластмасови опаковки (от витамини) | 15 01 02 | не | не | - | - |

**Таблица 6. Шумови емисии**

|  |  |  |  |
| --- | --- | --- | --- |
| **Място на измерването** | **Ниво на звуково налягане в dB (А)** | **Измерено през деня/нощта** | **Съответствие** |
| Измерителна точка 1 |  |  |  |
| Измерителна точка 2 |  |  |  |
| Измерителна точка 3 |  |  |  |
| Измерителна точка 4 |  |  |  |
| Измерителна точка 5 |  |  |  |
| Измерителна точка 6 |  |  |  |
| Измерителна точка 7 |  |  |  |
| Измерителна точка 8 |  |  |  |
| Измерителна точка 9 |  |  |  |
| Измерителна точка 10 |  |  |  |
| Измерителна точка 11 |  |  |  |
| Измерителна точка 12 |  |  |  |
| Измерителна точка 13 |  |  |  |
| Измерителна точка 14 |  |  |  |
| Измерителна точка 15 |  |  |  |
| Измерителна точка 16 |  |  |  |
| Измерителна точка 17 |  |  |  |
| Измерителна точка 18 |  |  |  |
| Измерителна точка 19 |  |  |  |
| Измерителна точка 20 |  |  |  |
| Ниво на обща звукова мощност |  |  | **-** |

През 2016г не е извършено измерване и оценяване на общата звукова мощност .

**Таблица 7. Опазване на подземните води**

|  |  |  |  |  |  |
| --- | --- | --- | --- | --- | --- |
| Показател | Точка на пробовземане | Концентрация в подземните води, съгласно КР | Резултати от мониторинг | Честота на мониторинг | Съответствие |
| - | - | - | - | - | - |

Операторът използва вода за производствени и санитарно-битови нужди от водопроводната система на гр. Момчилград.

**Таблица 8. Опазване на почви**

|  |  |  |  |  |  |
| --- | --- | --- | --- | --- | --- |
| Показател | Концентрация в почвите (базово състояние), съгласно КР | Пробовземна точка | Резултати от мониторинг | Честота на мониторинг | Съответствие |
| рН | 7,815±0,55 | Точка 1 |  | Веднъж на три години |  |
| нефтопродукти | 85,195±12,61 | Точка 1 |  | Веднъж на три години |  |
| Общ азот | 2,365±0,5 | Точка 1 |  | Веднъж на три години |  |

През 2010г. е определено (базово състояние) по показателите, посочени в Таблица 13.8.2.2 на КР и резултатите са отразени в протоколи с №№ 405, 406/21.06.2010 на РЛ-Хасково към ИАОС-София.

През 2016 г. не е извършен мониторинг на почви тъй като такъв е извършен през 2015година.

**Таблица 9. Аварийни ситуации**

|  |  |  |  |  |  |
| --- | --- | --- | --- | --- | --- |
| Дата на инцидента | Описание на инцидента | Причини | Предприети действия | Планирани действия | Органи, които са уведомени |
| - | - | - | - | - | - |

За докладвания период не са настъпили аварийни ситуации.

**Таблица 10. Оплаквания или възражения, свързани с дейността на инсталацията, за която е предоставено КР**

|  |  |  |  |  |  |
| --- | --- | --- | --- | --- | --- |
| Дата на инцидента | Описание на инцидента | Причини | Предприети действия | Планирани действия | Органи, които са уведомени |
| - | - | - | - | - | - |

Обяснителни бележки:

През отчетния период на 2016 г. на площадката не са допуснати и регистрирани аварийни ситуации в инсталацията. В дружеството няма постъпили и регистрирани оплаквания и възражения. Няма сведения за постъпили оплаквания и възражения срещу дружеството и в други институции, имащи отношение по опазването на околната среда и здравето на населението в района.

